**XVII. Čárda túra**

Cykloturistický klub Slobodní pútnici usporiada vytrvalostnú cyklotúru za spoznaním krás Komárna a jeho okolia. Cyklisti si môžu vybrať z trati City10, Classic40, MTB55, Road80, Extrem110.

Čárda túra je jednodňové športové podujatie. Prihlásiť a zaregistrovať sa dá na mieste (27. apríla v sobotu) alebo cez webovú stránku (do 23. apríla, do utorka). Pri štarte obdržia všetci cyklisti registračný zošit, do ktorého sa zaznačí presný čas štartu. Štart je individuálny každých 5 minút. Čas každého sa meria zvlášť. V registračnom zošite sú okrem mapy tratí, aj názvy a adresy kontrolných stanovíšť, ktoré predstavujú pohostinstvá, čárdy a občerstvovacie stanice. Zúčastnený musí nájsť všetky kontrolné stanovištia a vypýtať si na ňom kontrolnú pečiatku. Na konci túry všetky časy budú zaevidované do Excel tabuľky, ktorá bude k dispozícii na našej webovej stránke. Keďže Čárda túra nie je súťaž, nebude ani vyhodnotenie výsledkov. Cyklista, ktorý nepozbierá všetky kontrolné pečiatky, bude zaradený na koniec tabuľky. Pri zhode časov rozhoduje vek zúčastneného – vo vekovej kategórii junior, rohodujemladší vek a pri dospelých a senioroch, rozhodujestarší vek.

**Miesto konania:** Slovensko, Komárno
**Štart/Cieľ:** Lodná ulica (dvor detskej škôlky)
**GPS súradnice:** [47°45'49.9"N 18°08'07.4"E](https://maps.google.hu/maps?q=47.763864,18.135391&hl=no&num=1&t=h&z=19)
**Dátum túry:** 27. apríl 2019 (sobota)
**Organizátor:** Cykloturistický klub Slobodní pútnici
**Hlavný usporiadateľ:** Zoltán Bujna
**Informácie:** [www.csardatura.sk](http://www.csardatura.sk),info@csardatura.sk, mobil: 0908 133 364

**Informácia o tratiach**

**City 10** – na rôznych miestach mesta treba hľadať body kde na zúčastnených čakajú úlohy. Poradie vyhľadávania týchto bodov je ľubovoľné. Úlohy budú zverejnené v deň štartu. Na trati nie je časomer ani vyhodnotenie. Štartovať sa dá od 7.00 do 13.00 h.

**Classic 40** – je to klasický okruh vedený na asfaltovej ceste. **Pozor** **na** **otočený smer okruhu**. Za mestom prvých 7 kilometrov sa ide na frekventovanej medzinárodnej ceste, ďalších 15 kilometrov je málo frekventovaná cesta, a posledných 15 kilometrov pred mestom vedie po bezpečnej cykloceste. Na trati je jedno miesto na občerstvenie. **Predĺžili sme čas štartovania** od 7.00 do 10.00 h.

**MTB 55** – 70 percent trate tvorí terén, preto na zdolanie je potrebný horský bicykel a lepšia fyzická kondícia. Presná trasa túry bude aktualizovaná týždeň pred štartom na webovej stránke. Doporučujeme trasu uložiť do GPS. Na trati budú dve občerstvovacie stanice.Štartovať sa dá od 7.00 do 9.30 h.

**Road 80** – asfaltová cesta s menšími kopcami. Absolvovanie vyžaduje lepšiu fyzickú kondíciu. Na trati sú rovnomerne rozmiestnené dve občerstvovacie stanice. Štartovať sa dá od 7.00 do 9.30 h.

**Extrem 110** – asfaltová cesta s menšími kopcami okorenený s jedným lesným vyvýšením. Zdolanie vyžaduje výbornú fyzickú kondíciu. Na trati sú rovnomerne rozmiestnené tri občerstvovacie stanice. **Pozor:** štartovať sa dá od 7.00 **do 9.00 h**.

**Program**

7.00 – 9.00/9.30/10.00/13.00 registrácia a štartindividuálne po každých 5 minút

14.30 – ukončenie registrácie cieľových časov

15.00 – vyžrebovanie víťazov tomboly

20.00 – uverejnenie výsledkov na našej webovej stránke

**Kategórie**

Na tratiach City 10, Classic 40, MTB 55, Road 80, Extrem 110 rovnako:

1. Junior chlapci do 18-tich rokov / nar. po 27. apríla 2001
2. Junior dievčatá do 18-tich rokov / nar. po 27. apríla 2001
3. Dospelí muži medzi 18 a 60 rokov / nar. medzi 28. apríla 1959 a 28. apríla 2001
4. Dospelé ženy medzi 18 a 60 rokov / nar. medzi 28. apríla 1959 a 28. apríla 2001
5. Senior muži nad 60 rokov / nar. pred 27. apríla 1959
6. Senior ženy nad 60 rokov / nar. pred 27. apríla 1959

**Štartovné**

Na trati City 10 je 1,50 €;

Na trati Classic 40 pre dospelých a seniorov 3 €, pre mládež 2 €;

Na trati MTB 55, Road 80 , Extrem 110pre dospelých a seniorov 4 €, pre mládež 3 €.

Pre členov CK Slobodní pútnici sa poskytuje na štartovné 50%-ná zľava. Štartovné na trati CITY 10 zahŕňa jeden keks, na trati Classic 40 jednu občerstvovaciu stanicu, na tratiach MTB 55, Road 80 dve zastávky s občerstvením a na trati Extrem 110 tri zastávky s občerstvením.

**Prihlášky**

Na Čárda túru sa možno prihlásiť osobne na mieste štartu, alebo vopred on-line na našej webovej stránke do 23. apríla, do utorka. Na trať City 10 sa bude v deň konania pretekov dať registrovať do 13:00. Deti do 15 rokov musia prihlásiť ich zákonní zástupcovia.

**Všeobecné pokyny**

Vytrvalostnej cyklotúry sa môže zúčastniť každý, kto má bicykel v dobrom technickom stave. Ku štartu budú pripustení cyklisti po zaplatení štartovného a podpísaní prehlásenia o zdravotnom stave. Každý štartuje na vlastnú zodpovednosť. Za prípadné zranenia, technické problémy alebo za odcudzenie bicykla organizátor nezodpovedá! Každému účastníkovi doporučujeme použitie cyklistických rukavíc a okuliarov. Použitie cyklistickej prilby je povinné! Počas túry je zakázané použiť iný dopravný prostriedok ako bicykel. Porušenie tejto zásady vedie k diskvalifikácii. Celá akcia prebieha počas plnej dopravnej premávky, preto žiadame všetkých zúčastnených, aby pri zvýšenej opatrnosti dodržiavali dopravné predpisy, svojim správaním neohrozovali seba, ani iných účastníkov, zachovali čistotu okolia a v plnej miere dodržiavali pokyny organizátorov.

**Ceny**

Cyklisti, ktorí úspešne ukončia trať obdržia odznak a pamätný diplom XVII. ročníka Čárda túry. Po vyhodnotení túry bude losovanie hodnotných tombolových výhier – každé štartovné číslo platí ako jedna tombola. Ďalšie tomboly bude možné zakúpiť na mieste za cenu 0,20 €. Hlavnou cenou bude opäť bicykel Vedora od hlavného sponzora podujatia!

**Stravovanie**

V cieli Vám doplní úbytok energie krajec mastného chleba. Objednať guláš na meste nie je možné, len v prípade registrácie cez webovú stránku (cena: 3 €).

**Dúfame, že naša programová ponuka vzbudila Váš záujem
a že sa stretneme na štarte!**